
LĪGUMS

	
Rīgā
	Līguma parakstīšanas datums ir pēdējā pievienotā droša elektroniskā paraksta laika zīmoga datums



Rīgas valstspilsētas pašvaldības Ārtelpas un mobilitātes departaments, iestādes reģ. Nr. 5090004080, tā direktora p.i. ______ _______ personā, kurš/-a rīkojas saskaņā ar Rīgas domes 2023.gada 30.augusta saistošo noteikumu Nr.__________ ____.apakšpunktu, Rīgas domes 2024.gada 24.janvāra nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” ____.apakšpunktu un Rīgas domes priekšsēdētāja  rīkojumu Nr. RD-24-18-p, turpmāk - Pasūtītājs no vienas puses un
________________, vienotais reģistrācijas Nr. ______________, juridiskā adrese ________________, kuras vārdā un interesēs saskaņā ar ______________ rīkojas valdes ____________ ___________ ___________, turpmāk – Uzņēmējs, no otras puses, turpmāk kopā sauktas Puses,
pamatojoties uz Pasūtītāja rīkotā atklātā konkursa „LED gaismekļu piegāde un uzstādīšana”, identifikācijas numurs CAIP 2024/79, turpmāk - Konkurss, rezultātiem un Uzņēmēja iesniegto piedāvājumu Konkursā, noslēdz sekojošu līgumu, turpmāk – Līgums:

1. Līguma priekšmets
1.1. [bookmark: _Hlk174627146]Pasūtītājs uzdod, bet Uzņēmējs veic LED gaismekļu piegādi (turpmāk – Prece), veco gaismekļu, pievadkabeļu, automātslēdžu demontāžu un jauno LED gaismekļu, pievadkabeļu, automātslēdžu, gaismekļu kontrolieru uzstādīšanu, montāžu un programmēšanu (turpmāk - Darbi) atbilstoši tehniskajam piedāvājumam:
1.1.1. Ielu apgaismes LED gaismekļu piegāde un montāža, klimata programmas budžeta ietvaros (tehniskais piedāvājums Nr. 1 un tehniskais piedāvājums Nr. 2);
1.1.2. Ielu apgaismes LED gaismekļu piegāde un montāža pašvaldības budžeta ietvaros (tehniskais piedāvājums Nr. 1 un tehniskais piedāvājums Nr. 3).
1.2. Darbu izpildes vieta: Ielu apgaismes LED gaismekļu piegāde un montāža, klimata programmas budžeta ietvaros – Rīgas pilsēta, atbilstoši Tehniskā piedāvājuma Nr. 2 dotajam ielu sarakstam (turpmāk – Objekts 1) un Ielu apgaismes LED gaismekļu piegāde un montāža pašvaldības budžeta ietvaros - Rīgas pilsēta, atbilstoši Tehniskā piedāvājuma Nr. 3 dotajam ielu sarakstam (turpmāk – Objekts 2), abi kopā saukti – Ojekti.

2. Līguma summa un samaksas kārtība
2.1.	Līguma summa par šajā Līgumā paredzēto Preču piegādi un Darbu kvalitatīvu izpildi:
2.1.1.	Objekta 1 kopējā summa ir              ___________ EUR (__________ euro un _____ centi), kas sastāv no summas bez PVN – __________ EUR  (__________ euro un _____ centi) un PVN summas – __________ EUR (____________ euro un ______ cents).
2.1.2.	Objekta 2 kopējā summa ir              ___________ EUR (__________ euro un _____ centi), kas sastāv no summas bez PVN – __________ EUR  (__________ euro un _____ centi) un PVN summas – __________ EUR (____________ euro un ______ cents).
2.1.3. Objektu kopējā summa ir ___________ EUR (__________ euro un _____ centi), kas sastāv no summas bez PVN – __________ EUR  (__________ euro un _____ centi) un PVN summas – __________ EUR (____________ euro un ______ cents).
2.1.4. Puses vienojas, ka  Finanšu piedāvājumā Nr. 1 un Finanšu piedāvājumā Nr. 2 ir ietvertas visas izmaksas, kas saistītas ar darbu veikšanu (montāžā un demontāža), nepieciešamo atļauju saņemšanu, satiksmes organizāciju, materiālu piegādi, būvgružu aizvākšanu u.c.


2.2.	Samaksa par Darbu kvalitatīvu izpildi notiek ar pēcapmaksu, katru mēnesi, par atbilstoši šī Līguma nosacījumiem iepriekšējā mēnesī veiktajiem Darbiem, pamatojoties uz Uzņēmēja sagatavotu un iesniegtu un Pasūtītāja apstiprinātu darbu pieņemšnas-nodošnas aktu un rēķinu.
2.3.	Pasūtītājs samaksā Uzņēmējam šī Līguma 2.2.punktā paredzētos maksājumus pilnā apmērā 30 (trīsdesmit) dienu laikā, pēc šajā Līgumā noteiktajā kārtībā veiktajiem un pieņemtajiem darbiem, pieņemšanas - nodošanas akta parakstīšanas un atbilstoša rēķina saņemšanas dienas.
2.4.	Par Līgumā noteikto maksājumu samaksas dienu tiek uzskatīta diena, kad Pasūtītājs pārskaitījis maksājuma summu uz Uzņēmēja norādīto bankas kontu, ko apliecina attiecīgs maksājuma uzdevums.
2.5.	Rēķina formāts un iesniegšanas kārtība:
2.5.1. Uzņēmējs sagatavo grāmatvedības attaisnojuma dokumentus – rēķinu, - elektroniskā formātā (turpmāk - elektronisks rēķins), atbilstoši Rīgas pilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu;
2.5.2. elektroniskos rēķinus apmaksai Uzņēmējs iesniedz Pasūtītājam, izvēloties  vienu no sekojošiem rēķina piegādes kanāliem:
-	izveido programmatūru datu apmaiņai starp Uzņēmēja norēķinu sistēmu un pašvaldības vienoto informācijas sistēmu (WEB API);
-	augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par failu augšupielādi XML formātā;
-	izmanto manuālu rēķina informācijas ievades Web formu  portālā www.eriga.lv, sadaļā „Rēķinu iesniegšana”.
2.5.3. Noformējot elektronisko rēķinu, Uzņēmējs tajā norāda šādu informāciju:
Pakalpojumu saņēmējs: Rīgas valstspilsētas pašvaldība
Rātslaukums 1, Rīga, LV-1050
NMR kods: 90011524360
PVN reģ.Nr.: LV90011524360
Banka: AS “Luminor Bank”
Banka kods: NDEALV2X
Konts: LV60RIKO0023400004030
RD iestāde: Rīgas valstspilsētas Ārtelpas un mobilitātes departaments
RD iestādes adrese: Ģertrūdes iela 36, Rīga, LV-1011
RD iestādes kods: 213

2.5.4. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti;
2.5.5. Puses vienojas, ka elektroniskā rēķina apmaksas termiņš ir 30 (trīsdesmit) dienu laikā no dienas, kad Uzņēmējs iesniedzis Pasūtītājam elektronisku rēķinu, atbilstoši portāla www.eriga.lv sadaļā „Rēķinu iesniegšana” norādītajai informācijai par elektroniskā rēķina formātu;
2.5.6. Puses vienojas, ka elektroniskā rēķina apmaksas termiņu skaita no dienas, kad Uzņēmējs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Uzņēmējs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai;
2.5.7. Uzņēmējam ir pienākums pašvaldības portālā www.eriga.lv  sekot līdzi iesniegtā elektroniskā rēķina apstrādes statusam;
2.5.8. ja Uzņēmējs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Uzņēmējam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Uzņēmējs ir iesniedzis atkārtoto elektronisko rēķinu.

3. Pušu tiesības un pienākumi
3.1.	Pasūtītājam ir pienākums:
3.1.1.	nodrošināt apstākļus, lai Uzņēmējs varētu uzsākt Darbus šajā Līgumā noteiktajā termiņā;
3.1.2.		nodrošināt Uzņēmējam piekļūšanu Objektiem ar mērķi uzsākt un izpildīt ar šo Līgumu uzņemtās saistības;
3.1.3.		pieņemt no Uzņēmēja kvalitatīvi paveiktos Darbus un veikt maksājumus šajā Līgumā noteiktajā kārtībā;
3.1.4.	nodot Uzņēmējam Darbu izpildei nepieciešamos materiālus - pievadkabeļus, automātslēdžus un individuālos gaismekļu kontrolierus šī Līguma 1.pielikumā – Tehniskais piedāvājums Nr. 1, Tehniskā specifikācija/tehniskais piedāvājums Nr. 1, Darba uzdevuma 2.10.punktā noteiktajā kārtībā.
3.2.	Pasūtītājam ir tiesības:
3.2.1.	nepieciešamības gadījumā dot norādījumus Uzņēmējam saistībā ar Darbu izpildi;
3.2.2.		nepieņemt veiktos Darbus, ja tie veikti nekvalitatīvi vai arī to izpildē nav ievērotas Pasūtītāja prasības, par to sastādot defektu aktu;
3.2.3.		ierasties Objektos jebkurā laikā, lai veiktu Uzņēmēja darbu kontroli un iepazītos ar Darbu norises gaitu;
3.2.4.		pieprasīt no Uzņēmēja sniegt paskaidrojumus par Darbu procesu, termiņu ievērošanu, problēmām, kas Uzņēmējam radušās Darbu izpildes laikā, kā arī citu informāciju, kas saistīta ar šī Līguma izpildi.
3.3.	Pasūtītājs nevar atteikties no šī Līguma izpildes, izņemot gadījumus, kas paredzēti šajā Līgumā.
3.4.	Pasūtītājs nevar atteikties no Līgumā paredzēto maksājumu veikšanas, izņemot gadījumus, kas paredzēti šajā Līgumā.
3.5.	Uzņēmēja pienākumi:
3.5.1.		veikt darbus atbilstoši Preču ražotāju izstrādātajai tehnoloģijai, Pasūtītāja prasībām un Latvijas Republikā spēkā esošajiem normatīvajiem aktiem, kas attiecas uz šāda tipa Darbu veikšanu;
3.5.2.		nodrošināt Pasūtītāja pārstāvim, kā arī citā personām, kuras veic Darbu izpildes uzraudzību brīvu un drošu piekļuvi Objektiem jebkurā laikā;
3.5.3.	nodrošināt šajā Līgumā paredzēto Darbu izpildei visu nepieciešamo atļauju saņemšanu;
3.5.4.		nodrošināt visu nepieciešamo tehniku, iekārtas, instrumentus, ekipējumu, mehānismus un transportu, kas nepieciešams Darbu veikšanai;
3.5.5.		veikt Objektu sakārtošanas un uzkopšanas darbus;
3.5.6.		sniegt informāciju par Līguma izpildes gaitu pēc Pasūtītāja pieprasījuma;
3.5.7.	nodrošināt kvalitatīvu un savlaicīgu Darbu izpildi;
3.5.8.	sadarboties ar Pasūtītāja norādītajiem konsultantiem un ekspertiem, kā arī sniegt tiem visu nepieciešamo informāciju, kas tiem nepieciešama savu pienākumu veikšanai;
3.5.9.	nekavējoties informēt Pasūtītāju par pārkāpumiem, kas pieļauti Darbu izpildes procesā un kas var ietekmēt Darbu izpildes kvalitāti un/vai termiņus;
3.5.10.		apmaksāt Pasūtītāja izdevumus par konstatēto trūkumu un/vai nepilnību novēršanu šī Līguma    4.6. un 5.7.punktā noteiktajos gadījumos un kārtībā;
3.5.11.	pēc šajā Līgumā paredzēto gaismekļu, viedo vadības iekārtu, aprīkojuma, veco gaismekļu demontāžas un jauno gaismekļu, iekārtu un aprīkojuma uzstādīšanas, montāžas un programmēšanas, par to sastādot atbilstošu pieņemšanas – nodošanas aktu un nodot tās Pasūtītāja īpašumā.
3.6.	Uzņēmējs uzņemas atbildību par darba drošības, darba aizsardzības, darba kārtības, sanitāro normu, drošības tehnikas, ugunsdrošības, apkārtējās vides aizsardzības regulējošo normatīvo aktu, kā arī citu normatīvo aktu ievērošanu.
3.7.	Uzņēmējs uzņemas pilnu atbildību par zaudējumiem, kas var rasties Pasūtītājam vai trešajām personām, Uzņēmējam veicot Līgumā paredzētos darbus.
3.8.	Uzņēmējs uzņemas pilnu atbildību par Darbu izpildē iesaistītajiem darbiniekiem un apakšuzņēmējiem.

4. Darbu veikšanas, nodošanas un pieņemšanas kārtība
4.1.	Uzņēmējs šī Līguma 1.1.punkta apakšpunktos paredzētos Darbus Objektos uzsāk 20___.gada ____.__________ un pabeidz sešu mēnešu laikā līdz 20___.gada ____.__________ (ieskaitot). 
4.2.	Uzņēmējs katru mēnesi sagatavo un iesniedz Pasūtītājam iepriekšējā mēnesī izpildīto darbu pieņemšnas-nodošnas aktu. Aktam pievieno detalizētu veikto darbu un izmaksu sarakstu.
4.3.	Pēc visu Līgumā paredzēto kvalitatīvi un pilnā apmērā izpildīto darbu veikšanas Uzņēmējs sagatavo un iesniedz Pasūtītājam visu Līgumā paredzēto darbu pieņemšanas-nodošanas aktu.
4.4.	Gadījumos, kad Darbu izpildes gaitā rodas vai atklājas apstākļi vai iemesli, kuri Pasūtītājam un Uzņēmējam Līguma slēgšanas brīdī nebija zināmi un kuru dēļ Darbu pabeigšana Līgumā noteiktajā termiņā vai atsevišķu Darbu pabeigšana paredzētajā termiņā var kļūt neiespējama, Uzņēmējam nekavējoties, tiklīdz tas kļuvis zināms, par to jāinformē Pasūtītājs. Uzņēmējs un Pasūtītājs vienojas par turpmāko rīcību.
4.5.	Pēc šī Līguma 1.1.punktā paredzēto Preču piegādes un Darbu izpildes un atbilstoša pieņemšanas-nodošanas akta saņemšanas 3 (trīs) darba dienu laikā Pasūtītāja pārstāvim ir jāierodas Objektā, lai pieņemtu izpildītos Darbus. Ja Darbu pieņemšanas laikā tiek konstatēti defekti, nepilnības, nekvalitatīvi izpildīti darbi, neatbilstošu materiālu izmantošana, neatbilstība prasībām, Puses sastāda aktu, kurā norāda konstatētās nepilnības vai trūkumus un vienojas par to novēršanas termiņiem un kārtību.
4.6.	Konstatētās nepilnības un trūkumus Uzņēmējs novērš par saviem līdzekļiem un uz sava rēķina.
4.7.	Atkārtota izpildīto Darbu pieņemšana notiek 3 (trīs) darba dienu laikā pēc atkārtota Darbu pieņemšanas-nodošanas akta saņemšanas dienas, šī Līguma 4.5.punktā noteiktajā kārtībā.
4.8.	Darbu pieņemšanas-nodošana akta parakstīšana neatbrīvo Uzņēmēju no atbildības par slēptiem, pieņemšanas-nodošanas akta parakstīšanas laikā nekonstatētiem defektiem, nepilnībām, trūkumiem un neatbilstībām.
4.9.	Darbu pieņemšana un nodošana notiek piedaloties Pasūtītāja un Uzņēmēja pārstāvjiem, kā arī citām personām, kuru dalība darbu izpildes pieņemšanas-nodošana procesā ir nepieciešama, vispusīgi un pilnīgi apsekojot Objektu un Darbu izpildes kvalitāti. Uzņēmējs neatbild par trūkumiem, kuri radušies Objekta nolietojuma dēļ.

5. Veikto darbu garantijas
5.1. Garantijas termiņš LED gaismekļiem (iekārtām un aprīkojumam, kas ietilpst Konkursā iesniegtā piedāvājuma ietvaros un tiks piegādātas) ir 5 (pieci) gadi, skaitot no visu Līgumā paredzēto darbu pieņemšanas-nodošanas aktu (Līguma 4.3.punkts) parakstīšanas dienas, tajā skaitā defektu novēršanas.
5.2. Izpildīto Darbu kvalitātes garantija ir 2 (divi) gadi, skaitot  no visu Līgumā paredzēto darbu pieņemšanas-nodošanas aktu (Līguma 4.3.punkts) parakstīšanas dienas, tajā skaitā defektu novēršanas.
5.3.	Uzņēmējam ir pienākums šā Līguma 5.1. un 5.2.punktā minētajā garantijas termiņā uz sava rēķina un šajā Līgumā noteiktajā kārtībā novērst visus bojājumus, kas radušies Uzņēmēja vainas dēļ, izpildot Darbus, tai skaitā slēptos defektus, kuri netika konstatēti parakstot pieņemšanas-nodošanas aktu.
5.4.	Ja Pasūtītājs garantijas laikā konstatē bojājumus, par to tiek paziņots Uzņēmējam. Uzņēmēja pienākums ir ierasties Pasūtītāja norādītajā vietā un laikā, lai sastādītu konstatēto defektu aktu.
5.5.	Gadījumā, ja Uzņēmējs neierodas uz defektu aktu sastādīšanu Pasūtītāja norādītajā vietā un laikā, Pasūtītājam ir tiesības defektu aktu sastādīt vienpusēji un tas ir saistošs Uzņēmējam. Par akta sastādīšanu tiek paziņots Uzņēmējam.
5.6.	Garantijas laikā Uzņēmējs trūkumus un nepilnības novērš par saviem līdzekļiem un uz sava rēķina. Par defektu novēršanas kārtību un termiņu Puses vienojas atsevišķi, sastādot rakstisku vienošanos.
5.7.	Ja Uzņēmējs nenovērš Pasūtītāja konstatētos trūkumus vai nepilnības un neveic nepieciešamos darbus, lai tos novērstu norādītajā termiņā, Pasūtītājam ir tiesības novērst trūkumus vai nepilnības uz sava rēķina vai pieaicināt citu izpildītāju darbu veikšanai. Šādā gadījumā Uzņēmēja pienākums ir 3 (trīs) darba dienu laikā pēc attiecīga rēķina saņemšanas pilnībā atlīdzināt izdevumus un zaudējumus, kas radušies Pasūtītājam to novēršanas gaitā.

6. Pušu atbildība
6.1.	Uzņēmēja pienākums ir nodrošināt pienācīgu Preču kvalitāti un izpildīto Darbu kvalitāti  atbilstoši Darbu tāmei, kā arī ievērot Darbu izpildes termiņus.
6.2.	Ja Uzņēmējs neievēro savstarpēji saskaņoto Darbu izpildes termiņu, Pasūtītājs aprēķina līgumsodu 2% (divi procenti) apmērā no Līguma kopējās summas par katru nokavēto dienu, ko atskaita no kopējās Līguma summas.
6.3.	Par Līgumā noteikto maksājuma termiņu neievērošanu Pasūtītājs maksā Uzņēmējam līgumsodu      0,1% (viena procenta desmitā daļa) apmērā no Līguma kopējās summas par katru nokavēto dienu, pamatojoties uz Uzņēmēja iesniegtu rēķinu.
6.4.	Līgumsoda nomaksa neatbrīvo Puses no līgumsaistību izpildes.
6.5.	Ja kāda no Pusēm ir tiesīga un vēlas prasīt no otras Puses līgumsoda samaksu, tā iesniedz otrai Pusei attiecīgu rēķinu par līgumsoda summu, kas apmaksājams 10 (desmit) darba dienu laikā pēc rēķina saņemšanas.
6.6.	Puses ir atbildīgas par Līguma nepildīšanu vai nepienācīgu tā pildīšanu, kā arī par otrai Pusei nodarītajiem zaudējumiem, ja tie radušies vienas Puses vai tā darbinieku darbības vai bezdarbības, kā arī rupjas neuzmanības, ļauna nolūka izdarīto darbību vai nolaidības rezultātā. Vainīgā puse atlīdzina otrai pusei radušos zaudējumus.
6.7.	Ja Pasūtītājs vai Uzņēmējs nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, eksplozija, militāra akcija, blokāde, streiks, valsts varas vai tās pārvaldes institūciju darbības, puses tiek atbrīvotas no atbildības par līguma saistību neizpildīšanu un izpildes termiņš tiek pagarināts par laiku, kas vienāds ar iepriekš minēto apstākļu izraisīto aizkavēšanos.
6.8.	Puse kura nespēj pildīt ar šo Līgumu uzņemtās saistības nepārvaramas varas apstākļu dēļ nekavējoties par to paziņo otrai Pusei, tiklīdz šādi apstākļi ir iestājušies vai Puse par tiem uzzinājusi.
6.9.	Puse nav atbildīga par zaudējumiem, kas radušies otrai Puse nepārvaramas varas apstākļu dēļ.

7. Līguma termiņš, grozīšana un izbeigšana
7.1.	Līgums stājas spēkā ar tā abpusējas parakstīšanas brīdi un reģistrēšanu Rīgas valstspilsētas pašvaldības Vienotās informācijas sistēmas lietojumprogrammā “Līgumi 2.0” un ir spēkā līdz uzņemto saistību pilnīgai izpildei. 
7.2.	Līgumu var izbeigt pirms termiņa, pusēm rakstiski vienojoties.
7.3.	Iepirkuma līguma grozījumi veicam atbilstoši Publisko iepirkumu likuma 61.panta 3.daļas 1.punktu un 5.daļas 2.punktā paredzētajā kārtībā, paredzot, ka grozījumu rezultātā Līguma summas izmaiņas nesasniedz 10 (desmit) procentus no sākotnējās Līguma summas.
7.4.	Ierosinot grozījumus ierosinātāja Puse pamato piedāvātos grozījumus, iesniedzot pamatojošos dokumentus, kas pierāda grozījumu pamatojumu.
7.5.	Grozījumi pieļaujami tikai gadījumos, kad ārēju, no Puses neatkarīgu iemeslu dēļ ir mainījušies apstākļi, kas tika ņemti vērā slēdzot Līgumu (preču ražotāja piegādes termiņu izmaiņas, cenu izmaiņas un citi objektīvi, no Puses neatkarīgi apstākļi).
7.6.	Ierosinot grozījumus ierosinātāja Puse tos rakstiski nosūta otrai Pusei. Otra Puse 5 (piecu) darba dienu laikā izvērtē iesniegto priekšlikumu un dod rakstisku atbildi. Otra Puses var piekrist grozījumu veikšanai vai tos noraidīt. Ja otra Puse grozījumus noraida un Puses nevar vienoties par citiem nosacījumiem vai turpināt noslēgto Līgumu, jebkura no Pusēm ir tiesīga izbeigt Līgumu, par to rakstiski informējot otru Pusi. Šādā gadījumā Līgums uzskatāms par izbeigtu dienā, kad Puse nosūtījusi otrai Pusei rakstisku paziņojumu par Līguma izbeigšanu.
7.7.	Līguma grozījumi un papildinājumi ir spēkā, ja tie noformēti rakstveidā un tos parakstījušas abas puses. Šādā gadījumā tie kļūst par šī Līguma neatņemamu sastāvdaļu.
7.8.	Pasūtītājs ir tiesīgs vienpusējā kārtā atkāpties no Līguma, par to rakstveidā paziņojot Pasūtītājam 5 (piecas) dienas iepriekš, ja Uzņēmējs nepilda Līgumā noteiktās saistības – ar nosacījumu, ka Uzņēmējs 3 (trīs) darba dienu laikā no attiecīga Pasūtītāja paziņojuma saņemšanas dienas nav novērsis konstatēto Līgumā noteikto saistību neizpildi. Pasūtītājs paziņojumu Uzņēmējam nosūta ar e-pasta starpniecību uz Līgumā norādīto Uzņēmēja kontaktpersonas e-pasta adresi un pa pastu.
7.9.	Pasūtītājs var vienpusēji atkāpties no līguma izpildes, ja līgumu nav iespējams izpildīt tādēļ, ka Uzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.10. Pasūtītājs var vienpusēji atkāpties no šī Līguma, ja tiek konstatēts konkurences tiesību pārkāpums, vai saskaņā ar Publisko iepirkumu likumu vai citiem normatīvajiem aktiem pretendents Līguma izpildes laikā vai Konkursa procesā ir sniedzis nepatiesu informāciju.    

8. Konfidencialitāte un komercnoslēpums
8.1. Puses apņemas ievērot konfidencialitāti  un bez otras Puses rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Puses ir noteikušas kā komercnoslēpumu un attiecīgi par to pirms Līguma noslēgšanas ir informējis otro Pusi. Jebkurā gadījumā, Puses nevar noteikt par komercnoslēpumu Līguma priekšmetu un tā izpildes rezultātu.
8.2. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem vai normatīvo aktu prasībām ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
8.3. Konfidencialitātes un komercnoslēpuma noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
8.4. Konfidencialitātes un komercnoslēpuma noteikumi neattiecas uz detalizēto informāciju (tajā skaitā detalizētām izmaksām) par piegādātām Precēm vai saņemtajiem Pakalpojumiem, gadījumos kad Prece vai Pakalpojums ir saņemts saskaņā ar Līguma noteikumiem un Pasūtītājas to ir apmaksājis pilnā apmērā.
8.5. Šīs Līguma nodaļas noteikumiem nav laika ierobežojuma un uz to neattiecas Līguma darbības termiņš. 

9. NEPĀRVARAMA VARA
9.1. Puses ir atbrīvotas no atbildības par savu saistību nepildīšanu, ja šāda neizpilde ir notikusi nepārvaramas varas (force majeure) iestāšanās rezultātā. Par minētajiem apstākļiem uzskatāmi: ugunsgrēki, dabas stihijas, jebkura rakstura karadarbība vai tās draudi, streiki, blokādes, ārkārtējā situācija valstī vai valsts institūciju akti un darbības, kas būtiski izmaina Pušu saimnieciskās darbības nosacījumus, tā ka tālāka darbība kļūst neiespējama, vai nes tikai zaudējumus, kā arī citi no Pusēm neatkarīgi apstākļi.
9.2. Puses līgumsaistību neizpildīšana ir attaisnojama, ja šī Puse pierāda, ka neizpildīšanas cēlonis ir bijis Līguma 9.1. punktā minētais šķērslis, kuru tā nevarēja kontrolēt, un nevarēja saprātīgi sagaidīt, lai šī Puse paredzētu šķēršļa rašanos līguma noslēgšanas brīdī vai izvairītos no šķēršļa, vai pārvarētu tā sekas. Ja šķērslis ir īslaicīgs, saistību neizpildīšana ir attaisnota tikai uz saprātīgu laiku, kas noteikts, ņemot vērā šķēršļa ietekmi uz Līguma izpildīšanu.
9.3. Puse, kas nokļuvusi nepārvaramas varas apstākļos, nekavējoties rakstveidā informē par to otru Pusi, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu. 
9.4. Ja nepārvaramas varas apstākļi turpinās ilgāk kā trīs mēnešus, katra Puse ir tiesīga atkāpties no Līguma.

10. LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA
10.1. Uzņēmējs ir tiesīgs bez saskaņošanas ar Pasūtītāju veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu Līguma izpildē, izņemot Līguma 10.2. un  10.4. punktā minētos gadījumos.
10.2. Uzņēmēja personālu, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām Iepirkumā Uzņēmējs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu, ievērojot Līguma 10.3.punkta nosacījumus. 
10.3. Pasūtītājs nepiekrīt Līguma 10.2. punktā minētā personāla un apakšuzņēmēju nomaiņai, ja pastāv kāds no šādiem nosacījumiem:
10.3.1. Uzņēmēja piedāvātais personāls vai apakšuzņēmējs neatbilst tām paziņojumā par līgumu un Iepirkuma dokumentos noteiktajām prasībām, kas attiecas uz Uzņēmēja personālu vai apakšuzņēmējiem;
10.3.2. tiek nomainīts apakšuzņēmējs, uz kura iespējām Uzņēmējs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Uzņēmējs atsaucies, apliecinot savu atbilstību Iepirkumā noteiktajām prasībām;
10.3.3. piedāvātais apakšuzņēmējs atbilst Publisko iepirkumu likuma 42. panta pirmajā daļā minētajiem pretendentu izslēgšanas nosacījumiem. Pārbaudot apakšuzņēmēja atbilstību, Pasūtītājs piemēro arī Publisko iepirkumu likuma 42. panta noteikumus. Publisko iepirkumu likuma 42. panta piektajā daļā minētos termiņus skaita no dienas, kad lūgums par personāla vai apakšuzņēmēja nomaiņu iesniegts Pasūtītājam.
10.4. Uzņēmējs drīkst veikt Publisko iepirkumu likuma 63. panta otrajā daļā minēto apakšuzņēmēju nomaiņu, uz ko neattiecas Līguma 10.2. punkta noteikumi, kā arī minētajiem kritērijiem atbilstošu apakšuzņēmēju vēlāku iesaistīšanu Līguma izpildē, ja Uzņēmējs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai Līguma izpildē, ja uz piedāvāto apakšuzņēmēju neattiecas Publisko iepirkumu likuma 42. panta pirmajā daļā minētie pretendentu izslēgšanas nosacījumi, ko Pasūtītājs pārbauda, ievērojot Līguma 10.3.3. apakšpunkta noteikumus.
10.5. Pasūtītājs pieņem lēmumu atļaut vai atteikt Uzņēmēja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem.
10.6. Uzņēmējam jānodrošina, ka apakšuzņēmējs tam uzticēto Pakalpojuma daļu nenodos tālāk bez Pasūtītāja rakstiskas piekrišanas.
10.7. Līguma izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs darbu daļu veic nekvalitatīvi vai neievēro spēkā esošos normatīvos aktus. Uzņēmēja pienākums ir nodrošināt Pasūtītāja prasību izpildi par apakšuzņēmēja nomaiņu. 
10.8. Līguma izpildes laikā Pasūtītājam ir tiesības pieprasīt nomainīt atbildīgo speciālistu, gadījumā, ja tas savus pienākumus veic nekvalitatīvi, neievēro Līguma noteikumus vai spēkā esošos normatīvos aktus. Uzņēmēja pienākums ir nodrošināt Pasūtītāja prasību izpildi par personāla nomaiņu.
10.9. Ja Uzņēmējs neievēro Līguma 10. sadaļā noteikto iesaistītā personāla un apakšuzņēmēju nomaiņas kārtību, Pasūtītājs var apturēt darbu izpildi līdz Uzņēmējs ir novērsis konstatētos pārkāpumus un šajā Līhumā noteiktais darbu izpildes termiņš netiek pagarināts.
10.10. Uzņēmējs ir atbildīgs pret Pasūtītāju un trešajām personām par visiem zaudējumiem, kuri radušies Uzņēmēja nodarbināto apakšuzņēmēju saistību izpildes ietvaros.


11. Personas datu asptrādes noteikumi
11.1. [bookmark: _Hlk167794311] Līdzēji informācijas nosūtīšanai izmanto e-pastu, šifrējot nosūtāmo failu. Parole tiek nosūtīta atsevišķi uz Pakalpojuma līgumā norādītās Izpildītāja kontaktpersonas mobilo tālruni. Ja informācijas nosūtīšana tiek veikta, nodrošinot piekļuvi Rīgas valstspilsētas pašvaldības mākoņpakalpojumā SharePoint esošajam failam, tad piekļuve tiek dota Pakalpojuma līguma noteiktajai Izpildītāja kontaktpersonai.
11.2.  Puses vienojas izmantot tādu e-pastu servisa sniedzēju pakalpojumus, kuri glabā informāciju ES robežās.
11.3.  Ja saskaņā ar piemērojamiem normatīvajiem aktiem Līdzējam var rasties pienākums nodot tālāk trešajām personām no otra Līdzēja iegūtos fizisko personu datus, attiecīgais Līdzējs pirms šādu datu nodošanas informē par to otru Līdzēju, ja vien spēkā esošie normatīvie akti to neaizliedz.
11.4.  Līdzēji apņemas pēc otra Līdzēja pieprasījuma iznīcināt no otra Līdzēja iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
11.5.  Katrs no Līdzējiem ir tiesīgs nekavējoties apturēt turpmāku personas datu nosūtīšanu, ja otrs Līdzējs nenodrošina datu apstrādes prasību ievērošanu (t.sk, no attiecīgā Līdzēja darbiniekiem), ko tam uzliek šis Līgums vai jebkādi piemērojamie normatīvie akti. Šajā gadījumā Līdzējs, kurš konstatē pārkāpumu, ir tiesīgs pieprasīt otram Līdzējam nodoto datu atdošanu atpakaļ un tam sekojošu datu dzēšanu no otra Līdzēja sistēmām.
11.6. [bookmark: _Hlk141860332] Pēc Līguma izbeigšanas vai darbības termiņa beigām, Līdzēji nodod atpakaļ no otra Līdzēja saņemtos personas datus un to kopijas un, ciktāl to pieļauj piemērojamie normatīvie akti, iznīcināt visus šādus datus un iesniegt rakstveida apliecinājumu otram Līdzējam par šā apakšpunkta izpildi.
11.7.  Jēdzieniem “personas dati”, “pārzinis”, “apstrādātājs”, “datu subjekts” un “apstrāde” ir tāda pati nozīme, kāda tiem piešķirta Vispārīgā datu aizsardzības regulā (2016/679/ES).
11.8.  Paredzams, ka Puses Līguma izpildes laikā apstrādās fizisko personu datus (turpmāk tekstā ‒ Personas dati).
11.9.  Attiecībā uz Personas datiem Pasūtītājs ir pārzinis, bet Izpildītājs – personas datu apstrādātājs atbilstoši Vispārīgajai datu aizsardzības regulai (2016/679/ES)  (2016.gada 27.aprīlis).
11.10. Datu apstrādes pamatojums un apstrādātie datu veidi: 
11.10.1. Personas dati Pakalpojuma līguma izpildes nodrošināšanai tiek apstrādāti, lai nodrošinātu pakalpojuma sniegšanu;
11.10.2. Datu subjektu kategorijas, kuras tiek apstrādātas Pakalpojuma līguma ietvaros: fiziska persona - priekšlikuma iesniedzējs.
11.11. Pakalpojuma līguma ietvaros var tikt apstrādāta personas datu kategorija: dati par objektu – iesniegumā minētā īpašuma adrese, kadastra numurs.
11.12. Pasūtītāja un Izpildītāja darbības vispārējie noteikumi:
11.12.1. Puses noslēdz šo līgumu, lai gūtu labumu no Izpildītāja profesionālās kompetences, lai nodrošinātu un apstrādātu personas datus šajā līgumā paredzētajiem nolūkiem;
11.12.2. Izpildītājs kā datu apstrādātājs garantē, ka tas apstrādā personas datus tikai tādā veidā un apjomā, ciktāl tas ir nepieciešams pakalpojuma sniegšanai saskaņā ar šo līgumu;
11.12.3. Puses veic pasākumus, lai nodrošinātu, ka fiziskās personas, kuras darbojas to pakļautībā un kurām ir piekļuve personas datiem, ievēro šī līguma prasības;
11.12.4. Izpildītājs nodrošina, ka šis līgums ir attiecināms gan uz Izpildītāja darbiniekiem, gan uz jebkurām citām personām, kuras ir tieši vai netieši iesaistītas Pasūtītāja vārdā veiktajā personas datu apstrādē, par to attiecīgi noslēdzot attiecīgus līgumus/vienošanās vai apliecinājumus par konfidencialitātes ievērošanu un personas datu apstrādi gan savu darba tiesisko attiecību ar Izpildītāju vai pilnvarojuma laikā, gan pēc darba tiesisko attiecību vai pilnvarojuma izbeigšanās un tās ir apmācītas personas datu aizsardzības jautājumos. Pēc Pasūtītāja rakstveida pieprasījuma minētās vienošanās vai apliecinājumus Izpildītājam ir pienākums iesniegt Pasūtītājam;
11.12.5. Līgumā paredzētie pienākumi attiecas tikai uz personas datiem, kas tiek apstrādāti līguma ietvaros un nav attiecināmi uz juridisko personu datiem;
11.12.6. Pasūtītājs kā pārzinis var sniegt Izpildītājam kā apstrādātājam saistošus rakstveida norādījumus (tajā skaitā arī par datu apstrādei piemērojamiem tehniskiem un organizatoriskiem pasākumiem) visā šī Līguma spēkā esamības laikā.
11.13. Izpildītāja pienākumi:
11.13.1. Izpildītājam ir jāievēro piemērojamie tiesību akti personas datu apstrādes un aizsardzības jomā;
11.13.2. Izpildītājam jāapstrādā Personas dati tikai atbilstoši Līgumā noteiktajam mērķim un apjomam;
11.13.3. Izpildītājam jāievēro visi tiesiskie Pasūtītāja norādījumi un prasības attiecībā uz Personas datu apstrādi;
11.13.4. Izpildītājam ir jābūt ieviestiem atbilstošiem tehniskiem un organizatoriskiem pasākumiem, lai novērstu neatļautu vai nelikumīgu Personas datu apstrādi, to nejaušu vai nelikumīgu iznīcināšanu, nejaušu nozaudēšanu, grozīšanu, neatļautu izpaušanu vai piekļuvi Personas datiem, kā arī atbilstošas drošības procedūras, lai nodrošinātu to, ka nepiederošas personas nevar piekļūt Personas datiem, vai aprīkojumam, ko izmanto Personas datus apstrādē un ka personas, kurām Izpildītājs ir atļāvis piekļūt Personas datiem, ievēros Personas datu konfidencialitāti un gādās par to drošību;
11.13.5. Izpildītājs atļauj piekļuvi attiecīgajiem Personas datiem tikai tiem darbiniekiem, kuriem šāda pieeja ir nepieciešama, lai izpildītu Līgumu;
11.13.6. Izpildītājs ņem vērā tehnikas līmeni, datu apstrādes raksturu, apstrādājamo personas datu kategorijas un apjomu, personas datu pārkāpuma iespējamību un smaguma risku attiecībā uz datu subjekta tiesībām un brīvībām, lai nodrošinātu tādu drošības līmeni, kas atbilst riskam, nodrošinot:
11.13.6.1. personas datu šifrēšanu;
11.13.6.2. spēju nodrošināt apstrādes sistēmu un pakalpojumu nepārtrauktu konfidencialitāti, integritāti, pieejamību un noturību;
11.13.6.3. spēju laicīgi atjaunot personas datu pieejamību un piekļuvi tiem gadījumā, ja ir noticis fizisks vai tehnisks negadījums;
11.13.6.4. procesu regulārai tehnisko un organizatorisko pasākumu efektivitātes testēšanai, izvērtēšanai un novērtēšanai, lai nodrošinātu apstrādes drošību.
11.13.7. Izpildītājs izmeklē, novērš un nekavējoties informē Pasūtītāju, konstatējot, ka ir noticis drošības pārkāpums, kura rezultātā notiek nejauša vai nelikumīga nosūtīto, uzglabāto vai citādi apstrādāto personas datu iznīcināšana, nozaudēšana, pārveidošana, neatļauta izpaušana vai piekļuve tiem. Izpildītājs veic atbilstošus drošības pasākumus, cik drīz vien iespējams;
11.13.8. Ja ir iestājies personas datu aizsardzības pārkāpums, pēc iespējas ātrāk, bet ne vēlāk kā 24 (divdesmit četras) stundas no personas datu aizsardzības pārkāpuma atklāšanas brīža nosūtīt  Rīgas valstspilsētas pašvaldības Centrālās administrācijas Datu aizsardzības un informācijas tehnoloģiju drošības centram  uz e-pastu dac@riga.lv  un Pasūtītāja atbildīgās personas e-pastu šādu informāciju: personas datu aizsardzības pārkāpuma apraksts, tostarp, ja, iespējams, ietekmēto datu subjektu kategorijas un aptuvenais skaits;  ietekmēto personas datu ierakstu kategorijas un aptuvenais skaits; datu aizsardzības speciālista vārds un uzvārds un kontaktinformācija vai norāda citu kontaktpersonu ar mērķi iegūt papildus informāciju par personas datu pārkāpumu; personas datu aizsardzības pārkāpuma iespējamo seku apraksts; pasākumu, ko Izpildītājs veicis vai ierosinājis veikt, lai novērstu personas datu aizsardzības pārkāpumu, apraksts, tostarp pasākumi, lai mazinātu iespējamās nelabvēlīgās sekas, lai Rīgas valstspilsētas pašvaldības Centrālās administrācijas Datu aizsardzības un informācijas tehnoloģiju drošības centrs varētu izpildīt savu pienākumu ziņot par šo pārkāpumu Datu valsts inspekcijai;
11.13.9. Izpildītājs nekavējoties informē Pasūtītāju, ja Izpildītājs konstatē, ka viņš vairs nespēs ievērot tiesības un pienākumus, kas saistīti ar Personas datiem, kurus viņš apstrādā Pasūtītāja vārdā;
11.13.10. Izpildītājs Līguma darbības laikā palīdz Pasūtītājam nodrošināt Vispārīgās datu aizsardzības regulas 32.-36.pantā noteiktos pienākumus, ciktāl tie attiecas uz Līguma ietvaros veicamo personas datu apstrādi;
11.13.11. Pēc Līguma izbeigšanās vai pēc Pasūtītāja pieprasījuma Izpildītājs nekavējoties pārtrauc Personas datu apstrādi un nodod tos Pasūtītājam, un izdzēš tos, un uzdod visiem saviem apakšuzņēmējiem nodot atpakaļ vai izdzēst visus Personas datus, kas ir to rīcībā;
11.13.12. Izpildītājs nodrošina, ka visa personas datu apstrāde, kas notiek saskaņā ar šo līgumu, un tā notiek Eiropas Savienības vai Eiropas Ekonomikas zonas dalībvalstī;
11.13.13. Izpildītājs apņemas 3 darba dienu laikā pārsūtīt Pasūtītājam jebkuru saņemto datu subjekta pieprasījumu saistībā ar šī Līguma izpildes ietvaros nodoto personas datu apstrādi;
11.13.14. Izpildītājs drīkst piesaistīt citus apstrādātājus, iepriekš saņemot Pasūtītāja rakstisku piekrišanu. Ja Izpildītājs piesaista citu apstrādātāju, tas:
· piesaista apstrādātājus, kas nodrošina pietiekamas garantijas, lai īstenotu atbilstošus tehniskos un organizatoriskos pasākumus tādā veidā, ka apstrāde atbilst šī līguma un datu subjekta tiesību aizsardzības prasībām; un
· veic saprātīgus pasākumus, noslēdzot līgumu ar šādu apstrādātāju par tādu pienākumu izpildi, kas ir pielīdzināmi šim līgumam.
11.14. Pasūtītāja tiesības un pienākumi:
11.14.1. Pasūtītājam ir tiesības uzraudzīt, vai Izpildītājs apstrādā Personas datus atbilstoši tiesību aktiem un kā izpilda Līguma noteikumus, tai skaitā, veikt auditu;
11.14.2. Pasūtītājam ir pienākums nekavējoties informēt izpildītāju, ja ir mainījušies apstrādājamie dati;
11.14.3. Pasūtītājam ir tiesības Izpildītājam dot rakstveida norādījumus Personas datu apstrādes un aizsardzības (t.sk. drošības) jautājumos, kā arī pieprasīt šo norādījumu izpildi, saprātīgi ņemot vērā riska līmeni un izmaksas. Ja šie norādījumi ir saistīti ar nepieciešamību realizēt tiesību aktos noteiktās prasības, tās Izpildītājs veic par saviem līdzekļiem;
11.14.4. Pasūtītājam ir tiesības konstatējot prettiesisku vai neatļautu Personas datu apstrādi, kas nav saistīta ar Līguma izpildi, Izpildītājam pieprasīt nekavējoties pārtraukt prettiesisko vai neatļauto personas datu apstrādi;
11.14.5. Ja Izpildītājs apstrādā personas datus neatbilstoši Līgumam, tad Izpildītājs atbild par šo personas datu apstrādi un aizsardzību kā pārzinis saskaņā ar Vispārīgo datu aizsardzības regulu.

[bookmark: _Hlk175140097][bookmark: _Hlk175140080]12. Citi noteikumi
12.1.	Šis Līgums ir saistošs Pasūtītājam un Uzņēmējam, kā arī visām trešajām personām, kas likumīgi pārņem viņu tiesības un pienākumus.
12.2.	Kontaktpersona no Pasūtītāja puses un par Līguma izpildes kontroli atbildīga persona _______________, e-pasts: ____________, telefons: _____________, fakss: _____________.
12.3.	Kontaktpersona no Uzņēmēja puses un par Līguma izpildes kontroli atbildīga persona _______________, e-pasts: ____________, telefons: _____________, fakss: _____________. 
12.4.	Puses apņemas nekavējoties viena otrai paziņot par adrešu, telefona un faksa numuru maiņu, bankas rekvizītu un citas svarīgas informācijas izmaiņām.
12.5.	Ja kāda no Pusēm neizpilda šī Līguma 12.4.punkta nosacījumus, otra Puse ir pilnībā izpildījusi savas saistības, lietojot šajā Līgumā norādīto informāciju par otru Pusi.
12.6.	Pušu juridiskā statusa izmaiņu gadījumā Līgums saglabā savu spēku pilnā apjomā to tiesību un saistību pārņēmējiem.
12.7.	Šajā Līgumā izveidotais sadalījums pa daļām ar tām piešķirtajiem nosaukumiem ir izmantojams tikai atsaucēm un nevar tikt izmantoti Līguma noteikumu tulkošanai.
12.8.	Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja sarunu ceļā vienošanos panākt nav iespējams, tad strīds izšķirams tiesā Latvijas Republikas normatīvajos aktos noteiktajā kārtībā.
12.9.	Visos jautājumos, kas nav atrunāti šajā Līgumā, puses vadās no Latvijas Republikā spēkā esošiem normatīviem aktiem.
12.10.Līgums ir sagatavots uz _ (______) lapām, neskaitot pielikumus. Pušu pārstāvji Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
12.11.Pušu pārstāvji paraksto Līgumu apliecina, ka viņiem ir visas nepieciešamās pilnvaras parakstīt šo līgumu.
12.12.	Līgumam tā parakstīšanas dienā pievienoti sekojoši pielikumi:
12.12.1.	1.pielikums  - Tehniskais piedāvājums Nr. 1, kam pievienots Tehniskais piedāvājums Nr. 2 (tehniskais piedāvājums Klimata programmas budžeta ietvaros) un tehniskais piedāvājums Nr. 3 (tehniskais piedāvājums pašvaldības budžeta ietvaros) (trīs datnes);
12.12.2.	2.pielikums – Uzņēmēja Konkursā iesniegtais Darbu izpildes grafiks Klimata programmas budžeta ietvaros (viena datne);
12.12.3.	3.pielikums - Uzņēmēja Konkursā iesniegtais Darbu izpildes grafiks Pašvaldības budžeta ietvaros (viena datne);
12.12.4.	4.pielikums – Uzņēmēja Konkursā iesniegtais Finanšu piedāvājums Klimata programmas budžeta ietvaros (viena datne);
12.12.5. 5.pielikums – Uzņēmēja Konkursā iesniegtais Finanšu piedāvājums Pašvaldības budžeta ietvaros (viena datne). 

12. Pušu adreses un rekvizīti
	Pasūtītājs:
Rīgas valstspilsētas pašvaldība
NMR kods Nr. 90011524360
Rātslaukums 1, Rīga, LV-1050

Iestāde: Rīgas valstspilsētas pašvaldības Ārtelpas un mobilitātes departaments
Adrese: Ģertrūdes iela 36, Rīga, LV-1011
Iestādes kods: 213
Telefons: 67012701
e-pasts: amd@riga.lv

Banka: Luminor Bank AS Latvijas filiāle
Bankas kods: RIKOLV2X
Norēķinu konts: LV18RIKO0023400004010

(elektroniskais paraksts) ________________
Direktora p.i. 
	Uzņēmējs:
SIA ____________
Reģistrācijas  Nr. 
Juridiskā adrese: 

Tālrunis: 
e-pasts:   

Banka: 
Bankas kods: 
Norēķinu konts: 





(elektroniskais paraksts)________________ 
Valdes loceklis 




ŠIS DOKUMENTS IR ELEKTRONISKI PARAKSTĪTS AR
DROŠIEM ELEKTRONISKIEM PARAKSTIEM UN SATUR LAIKA ZĪMOGUS
2

